286 MOGENS CLEMMENSEN. 
Medens man ved alle de andre Nordboruiner i Grønland faar 
Indtrykket af, at Bindemidlet mellem Stenene kun har været Græs- 
tørv, saa er dette ikke Tilfældet med Kakortok-Kirken, den staar saa 
ren og frit, at Bindemidlet enten maa have været Leer eller Kalk. 
Medens Døren i Vestenden tydelig viser, at der har været en Træ- 
karm, saa er det endnu ikke nærmere undersøgt, om de to andre 
Døre paa Sydsiden viser det samme; ligeledes er det ikke undersøgt, 
om Vindueshullerne viser Mærker af, at der har været Ruder i dem, 
eller de mulig har været lukkede med Lemme. 
Har der været Glasruder i dem, var det jo ikke umuligt, at 
der ved nøje Undersøgelse af Jorden es Murene kunde findes Glas- 
skaar. 
Det vides ikke, hvorledes Taget har været, og muligvis kunde 
der paa Murenes øverste Rande paavises Mærker af dets Anbrin- 
gelse. 
Det ønskes undersøgt, om der muligvis af de nedfaldne Sten kan 
dømmes, om Murene har været højere end nu. 
Kan der af Højden, hvori Vinduerne sidder, dømmes, om Murene 
har været væsentlig højere end nu? 
Af det citerede Sted i ,,Meddelelser om Grønland", Hefte XXXIV 
vil det ses, at Dr. MACKEPRANG har henledet Opmærksomheden раа, 
at Kirkens Form minder om de gamle irske Kirker, оз det forud- 
sættes, at De nærmere undersøger dette Forhold. É 
Spørgsmaalet er dernæst, hvad kan der gøres for Ruinens Be- 
varelse; allerede Egede omtalte jo den store Revne i Østenden, og 
efter de til forskellige Tider tagne Billeder og Fotografier, synes det 
egentlig ikke, at den er bleven større i de sidste 100 Aar; er det end- 
videre muligt ved en nøjere Undersøgelse at danne sig et Skøn over, 
hvorledes Revnen er opstaaet? Kan den være opstaaet ved en Brand, 
der kan have ødelagt Kirken, eller er der Grund til at tænke paa et 
muligt Jordskælv, eller endelig hidrører den fra en mus Konstruk- 
tionsfejl ved Opførelsen? 
Opmærksomheden henledes paa, at ved nøjere Eftersyn ses der 
paa Ydersiden af Vestenden en tilsvarende fin Revne, der kunde tyde 
paa, at Sydmurens Vestende ogsaa er løsnet. Se Fotografierne fra 1876. 
Hvad kan der gøres for, at Sydmuren ikke vælter ud? Kan der 
af raa Sten bygges en Stræbepille, der kan antages at forhindre 
dette? eller hvilke andre Forslag mener De at burde fremkomme 
med, for at denne enestaaende Ruin kan bevares? 
Skulde De mene, at der af nyere Aarsager kunde være Frygt for 
en Sammenstyrtning i en nær Fremtid, bemyndiges De til med de 
til Raadighed værende Midler at søge at forhindre det, dog saaledes 
at Ruinen fuldstændig bevares urørt. 
